અત્રે ઉલ્લેખનીય છે કે શેરબજારમાં છેલ્લા કારોબારી સેશનમાં તીવ્ર કડાકો બોલી ગયો હતો. શુક્રવારના દિવસે કારોબારના અંતે સેન્સેક્સ ૫૬૩ પોઈન્ટ ઘટીને ૨૫૨૦૨ની સપાટીએ રહ્યો હતો. જ્યારે નિફ્ટી ૧૬૮ પોઈન્ટ ઘટીને ૭૬૫૫ની સપાટીએ રહ્યો હતો. તીવ્ર વેચવાલીનું મોજું શુક્રવારે ફરી વળ્યું હતું. જેથી સેન્સેક્સ ૧૩ મહિનાની નીચી સપાટીએ પહોંચ્યો હતો. વૈશ્વિક શેરબજારમાં પણ મંદીનું મોજું ફરી વળ્યું હતું. બ્રોડર માર્કેટમાં પણ અફડાતફડી રહી હતી.